Ipinakita nina PRO-Cor regional director PCSUPT Ulysses J. Abellera, Chief Supt Robert G. Quenery, ROSTG Command in Abra, Army Col. Tomas Baluga of 24th IB, Col Melfredo Melegrito ng 702 IB at Abra Police Director Senior Supt Antonio Bartolome sa media ang walong de kalibreng 35, 38 at 45 na baril at isang pistolized shotgun na pawang mga homemade “Danao” na nakumpiska sa pitong inarestong suspek ng shooting incident noong kasagsagan ng botohan sa Barangay Pang-ot, Lagayan, Abra kung saan isa ang nasawi at dalawa ang sugatan.
Sa panayam ng ABN kay PRO-COR regional director PCSUPT. Ulysses J. Abellera “the conduct of the political exercise in the region was generally peaceful except for some isolated election-related violence and incidents in Abra and Kalinga, hindi natin papayagan na umabot sa matinding kaguluhan na nagiging ugat na patayan, hanggat maaari ay maagapan natin ito kaya mabilis ang pagresponde natin bago pa dumanak ng dugo sa sagupaan ng magkatunggali.” “Papanatilihin natin ang pagpapatrulya sa mga lugar na kung saan may maiinit na hidwaan ang magkabilang panig sa pulitika sa lalawigan ng Abra,” ani Abellera. ABN